
OSJEČKO-BARANJSKA ŽUPANIJA


JAVNI POZIV 
za dodjelu potpora mladim obiteljima na području 
Osječko-baranjske županije za rješavanje stambenog pitanja




UPUTE ZA PRIJAVITELJE


Datum objave: 28. siječnja 2026.
Rok za dostavu prijava: 
do utroška sredstava, a najkasnije do
30. studenoga 2026.



1. OPĆI UVJETI JAVNOG POZIVA
U cilju poticanja demografske obnove i rješavanja stambenog pitanja mladih obitelji, Osječko-baranjska županija je donijela Odluku o dodjeli potpora mladim obiteljima na području Osječko-baranjske županije za rješavanje stambenog pitanja ("Županijski glasnik" broj 13/25.). 
	Odlukom su uređeni uvjeti, kriteriji i postupak dodjele financijskih potpora iz Proračuna Osječko-baranjske županije.

Temeljem članka 7. Odluke postupak dodjele potpora pokreće se i provodi temeljem Javnog poziva koji objavljuje Županica te se Javni poziv objavljuje na internetskim stranicama Županije.

	Predmet ovog Javnog poziva je prikupljanje prijava za dodjelu financijskih potpora iz Proračuna Osječko-baranjske županije mladim obiteljima na području Osječko-baranjske županije: za kupnju stana ili kuće, gradnju kuće, rekonstrukciju stana ili kuće, odnosno ulaganje u poboljšanje uvjeta stanovanja (nastavno: adaptacija stana ili kuće).

Pravo na podnošenje prijava za dodjelu potpora imaju hrvatski državljani koji ispunjavaju sljedeće opće uvjete:

· imaju prebivalište na području Županije
· žive u bračnoj/izvanbračnoj zajednici, odnosno životnom/neformalnom životnom partnerstvu ili su samohrani roditelji, odnosno roditelj za jednoroditeljsku obitelj
· prijavitelj, odnosno bračni/izvanbračni drug, životni/neformalni životni partner nije stariji od 45 godina na dan podnošenja prijave
· imaju radni odnos na području Republike Hrvatske
· nemaju nepodmirenih dugovanja prema proračunu Osječko-baranjske županije i
· nemaju nepodmirenih obveza po osnovi poreza i drugih javnih davanja.

2. NAMJENA ZA KOJU SE DODJELJUJE POTPORA

Financijska potpora namijenjena je mladim obiteljima za rješavanje stambenog pitanja odnosno za:

A) kupnju stana ili kuće
B) gradnju kuće
C) rekonstrukciju stana ili kuće te
D) adaptaciju stana ili kuće.

A) KUPNJA STANA ILI KUĆE

Za kupnju stana ili kuće uz navedene opće uvjete potrebno je ispuniti i dodatne uvjete:

· prijavitelj i članovi obitelji nemaju u vlasništvu/suvlasništvu stan ili kuću 
· prijavitelj je dužan dokazati namjeru kupnje stana ili kuće. 

Iznimno, financijska potpora za kupnju stana ili kuće može se dodijeliti mladim obiteljima ako prijavitelj, odnosno članovi obitelji imaju u vlasništvu/suvlasništvu stambenu jedinicu koja nije odgovarajuće stambene površine u odnosu na broj članova kućanstva, a koju prodaju radi kupnje stana ili kuće.

Odgovarajućom stambenom površinom smatra se stambena jedinica površine:

· za dvočlano kućanstvo 45 m2
· za tročlano kućanstvo 55 m2 te 
· za svakog sljedećeg člana kućanstva dodatnih 10 m2.


B) GRADNJA KUĆE

Za gradnju kuće uz navedene opće uvjete potrebno je ispuniti i dodatne uvjete:

· prijavitelj ili članovi obitelji su vlasnici/suvlasnici nekretnine na kojoj se planira gradnja kuće i nemaju u vlasništvu/suvlasništvu drugu nekretninu
· prijavitelj je dužan dokazati namjeru gradnje kuće.

Iznimno, financijska potpora za gradnju kuće može se dodijeliti mladim obiteljima ako prijavitelj, odnosno članovi obitelji imaju u vlasništvu/suvlasništvu stambenu jedinicu koja nije odgovarajuće stambene površine u odnosu na broj članova kućanstva, a koju prodaju radi gradnje kuće.

Odgovarajućom stambenom površinom smatra se stambena jedinica površine:

· za dvočlano kućanstvo 45 m2,
· za tročlano kućanstvo 55 m2, 
· za svakog sljedećeg člana kućanstva dodatnih 10 m2.


C) REKONSTRUKCIJA STANA ILI KUĆE

Rekonstrukcija stana ili kuće je dograđivanje, odnosno nadograđivanje postojećeg stana ili kuće s važećom projektnom dokumentacijom i pravomoćnom važećom građevinskom dozvolom u svrhu povećanja stambene površine zbog proširenja obitelji, sukladno odredbama propisa o stambenom zbrinjavanju na potpomognutim područjima.

Za rekonstrukciju stana ili kuće uz navedene opće uvjete potrebno je ispuniti i dodatne uvjete:

· prijavitelj ili član obitelji je vlasnik/suvlasnik stana ili kuće za koju se podnosi prijava za rekonstrukciju i nemaju u vlasništvu/suvlasništvu drugu nekretninu
· prijavitelj je dužan dokazati namjeru i potrebu rekonstrukcije stana ili kuće.


D) ADAPTACIJA STANA ILI KUĆE

Adaptacija stana ili kuće je sanacija postojećeg prostora kojom se ne mijenja usklađenost građevine s lokacijskim uvjetima u skladu s kojima je izgrađena (unutar postojećih gabarita), odnosno ulaganje u poboljšanje uvjeta stanovanja kako bi se predmetni prostor prilagodio trenutnim potrebama zbog proširenja obitelji, sukladno odredbama propisa o stambenom zbrinjavanju na potpomognutim područjima.

Za adaptaciju stana ili kuće uz navedene opće uvjete potrebno je ispuniti i dodatne uvjete:

· prijavitelj ili član obitelji je vlasnik/suvlasnik stana ili kuće za koju se podnosi prijava za adaptaciju i nemaju u vlasništvu/suvlasništvu drugu nekretninu
· prijavitelj je dužan dokazati namjeru i potrebu adaptacije stana ili kuće.




3. PRIJAVA I DOKUMENTACIJA KOJU PRIJAVITELJ MORA PRILOŽITI TE NAČIN PRIJAVE

	Prijava na Javni poziv podnosi se na propisanom obrascu (svi su obrasci dostupni na internetskoj stranici Županije www.obz.hr) sa svom popratnom dokumentacijom u papirnatom obliku u zatvorenoj omotnici. 

Uz popunjeni prijavni obrazac prijavitelji su obvezni priložiti:
1.	presliku osobnih iskaznica svih članova obitelji, odnosno presliku izvatka iz matice rođenih ili rodni list za djecu
2.	vjenčani list ili izvadak iz registra životnog partnerstva, odnosno izjavu o postojanju izvanbračne zajednice ili neformalnog životnog partnerstva
3.	uvjerenje o prebivalištu za sve članove obitelji, ne starije od 30 dana prije podnošenja                           
             prijave   
4.	potvrdu Porezne uprave o dohotku i primitcima za sve članove obitelji za proteklu godinu ili drugi dokaz o prihodima
5.	potvrdu poslodavca o radnom odnosu prijavitelja ne starija od 30 dana prije podnošenja prijave, ili HZZO potvrda
6.	potvrdu Porezne uprave o nepostojanju duga prema državnom proračunu, ne starija od 30 dana prije podnošenja prijave
7.	presliku bankovne kartice s IBAN-om 
8.	izjavu o suglasnosti za obradu osobnih podataka na propisanom obrascu
9.         potvrdu škole, fakulteta odnosno druge obrazovne ustanove za punoljetnu djecu na redovnom školovanju
10.         dokaz samohranosti prijavitelja (preslika izvatka iz matice rođenih, odnosno rodnog lista djeteta, preslika smrtnog lista preminulog roditelja, i dr.), ukoliko je primjenjivo u odnosu na status prijavitelja
11.       dokaz jednoroditeljstva prijavitelja (preslika izvatka iz matice rođenih odnosno rodnog lista za dijete ili preslika presude o razvodu braka), ukoliko je primjenjivo u odnosu na status prijavitelja
12.        dokaz o utvrđenom invaliditetu/tjelesnom oštećenju odnosno teškoćama u razvoju za dijete   
             (preslika rješenja, potvrde o invalidnosti i sl. dokumentacija), ukoliko je primjenjivo 
 13.        dokaz o najmu ili korištenju stambene jedinice (ugovor), za stanovanje u tuđoj stambenoj 
              jedinici bez naknade - potpisana izjava vlasnika nekretnine, ukoliko je primjenjivo u odnosu 
              na status prijavitelja.

[bookmark: _Hlk133564746]         Uz prijavni obrazac prijavitelji ZA KUPNJU STANA ILI KUĆE obvezni su priložiti i:  
    1.   javnobilježnički ovjerenu izjavu prijavitelja i članova obitelji da u vlasništvu/suvlasništvu        nemaju stan ili kuću, odnosno presliku zemljišnoknjižnog izvatka za vlastitu nekretninu neodgovarajuće površine koju prodaju radi kupnje većeg stana ili kuće,
     2.   presliku predugovora/ugovora o kupoprodaji stana ili kuće na području Županije i presliku zemljišnoknjižnog izvatka za predmetnu nekretninu.

      



Uz prijavni obrazac prijavitelji za GRADNJU KUĆE obvezni su priložiti i:
     1.     javnobilježnički ovjerenu izjavu prijavitelja i članova obitelji da u vlasništvu/suvlasništvu nemaju drugu nekretninu osim nekretnine za koju je izdana pravomoćna važeća građevinska dozvola za gradnju, odnosno preslika zemljišnoknjižnog izvatka za vlastitu nekretninu neodgovarajuće površine koju prodaju, 
     2.     presliku zemljišnoknjižnog izvatka nekretnine za koju je izdana građevinska dozvola te  
             pravomoćnu i važeću građevinsku dozvolu.

Uz prijavni obrazac prijavitelji za REKONSTRUKCIJU STANA ILI KUĆE obvezni su priložiti i:
1.          javnobilježnički ovjerenu izjavu prijavitelja i članova obitelji da u vlasništvu/suvlasništvu 
             nemaju drugu nekretninu osim nekretnine koja je predmet rekonstrukcije i presliku 
             zemljišnoknjižnog izvatka nekretnine za rekonstrukciju s evidentiranim dokazom legalnosti te 
             pravomoćnu i važeću građevinsku dozvolu, ukoliko je ista potrebna za rekonstrukciju,
2.     fotografiju trenutnog stanja nekretnine za koju se podnosi prijava za dodjelu potpore za rekonstrukciju s kratkim opisom planiranog ulaganja.

Uz prijavni obrazac prijavitelji za ADAPTACIJU STANA ILI KUĆE obvezni su priložiti i:
1. javnobilježnički ovjerenu izjavu prijavitelja i članova obitelji da u vlasništvu/suvlasništvu
nemaju drugu nekretninu osim nekretnine koja je predmet adaptacije i presliku zemljišnoknjižnog izvatka za stan ili kuću koja je predmet adaptacije s evidentiranim
             dokazom legalnosti i troškovnikom radova ovjerenim od ovlaštenog izvođača radova,
    2.      fotografiju trenutnog stanja nekretnine za koju se podnosi prijava za dodjelu potpore za adaptaciju s kratkim opisom planiranog ulaganja.


4. ROK ZA PODNOŠENJE PRIJAVE, ADRESA I NAČIN DOSTAVE

Rok za dostavu prijava je od 28. siječnja 2026. godine do utroška planiranih financijskih sredstava za tu namjenu, a najkasnije do 30. studenoga 2026. godine.
Prijave u skladu s ovim Javnim pozivom dostavljaju se na propisanim obrascima sa svom popratnom dokumentacijom, u papirnatom obliku poštom ili osobno u zatvorenoj omotnici, na adresu:

Pisarnica
Županijska 4
31000 Osijek
uz naznaku:

" Javni poziv – prijave za dodjelu potpora mladim obiteljima 
na području Osječko-baranjske županije 
za rješavanje stambenog pitanja"


	Svi obrasci mogu se preuzeti na internetskoj stranici Osječko-baranjske županije www.obz.hr
	Informacije vezane uz Javni poziv mogu se dobiti u Upravnom odjelu za stambenu politiku, obitelj i mlade Osječko-baranjske županije, Trg Lava Mirskog 3A, na e-mail: stambena@obz.hr ili na broj telefona: 0317221-593 ili 031/221-744.
	Nepotpune i nepravovremene prijave, odnosno prijave podnesene protivno uvjetima Javnog poziva neće se razmatrati.
	Povjerenstvo može privremeno obustaviti zaprimanje prijava po Javnom pozivu ukoliko ocijeni da je u okviru zaprimljenih prijava zatraženi iznos potpora veći od planiranog iznosa sredstava za tu namjenu u Proračunu Županije. Ako se planirana sredstva ne dodijele u cijelosti nakon privremene obustave, postupak zaprimanja prijava nastavit će se do utroška sredstava. Prijave pristigle nakon privremene obustave zaprimanja prijava po Javnom pozivu, a prije ponovnog nastavka zaprimanja prijava, neće se razmatrati.

5. KRITERIJI VREDNOVANJA I DONOŠENJE ODLUKE O ODOBRAVANJU FINANCIJSKIH SREDSTAVA 

Kriteriji vrednovanja prijava
Visina financijske potpore određuje se prema broju ostvarenih bodova. Rang ljestvica prijava utvrđuje se na temelju slijedećih kriterija i pripadajućih bodova: 

1. Broj djece u obitelji:
· jedno dijete: 20 bodova 
· dvoje djece: 30 bodova
· troje djece: 40 bodova
· četvero ili više djece: 50 bodova

Za svako dijete s utvrđenim invaliditetom/tjelesnim oštećenjem odnosno teškoćama u razvoju prijavitelj ostvaruje pravo na dodatnih 20 bodova.

Samohrani roditelj ostvaruje pravo na dodatnih 20 bodova.

Prijavitelj i bračni/izvanbračni drug, odnosno životni/neformalni životni partner bez djece dodatnih 10 bodova.

2. Ukupni mjesečni prihod kućanstva (neto) po članu: 
· do 750,99 eura: 30 bodova
· od 751,00 do 1.000,99 eura: 20 bodova
· od 1.000,00 do 1.200,00 eura: 10 bodova
· preko 1.200,00: 5 bodova.

3. Stambeni status
· status najmoprimca (podstanara): 30 bodova
· stanovanje u tuđoj stambenoj jedinici bez plaćanja najma: 20 bodova
· stanovanje u vlastitom stanu ili kući: 10 bodova.

Visina potpore određuje se prema ostvarenim bodovima kako slijedi: 

preko 90 bodova                    10.000,00 eura
od 81-90 bodova                     8.500,00 eura
od 71-80 bodova                     7.500,00 eura
od 61-70 bodova                     6.000,00 eura
od 51-60 bodova                     4.500,00 eura
do 50 bodova                           3.000,00 eura.

O dodjeli potpora odlučuje Županica na prijedlog Povjerenstva donošenjem rješenja o dodjeli 
Potpora.
Rješenjem se utvrđuju korisnici kojima se dodjeljuju sredstva, namjena za koju se dodjeljuju 
sredstva i iznos sredstava koji se dodjeljuje iz Županijskog proračuna.

Podnositelj prijave čija je prijava prihvaćena za dodjelu sredstava obavještava se o rezultatima dodjele javnom objavom rješenja na mrežnim stranicama Županije www.obz.hr, a prijavitelji čija prijava nije prihvaćena ili čija je prijava nepotpuna, obavještavaju se o tome putem elektroničke pošte u roku od 8 dana od dana donošenja rješenja.

6. UGOVORNE OBVEZE

Odobrenu potporu korisnik može isključivo koristiti za kupnju stana ili kuće, gradnju kuće, rekonstrukciju stana ili kuće, odnosno adaptaciju stana ili kuće.

S korisnikom potpore zaključuje se ugovor kojim se uređuju međusobna prava i obveze Korisnika i Županije. 

Obveze korisnika potpore nakon potpisivanja ugovora

	Kao jamstvo da će potporu koristiti namjenski i da kupljeni stan/kuću, izgrađenu kuću, odnosno rekonstruirani stan ili kuću ili adaptirani stan ili kuću neće prodati u roku od najmanje 5 godina od dodjele sredstava, korisnik potpore je dužan prije zaključivanja Ugovora nadležnom upravnom tijelu za poslove stambene politike dostaviti solemniziranu bjanko zadužnicu na iznos odobrene potpore. Korisniku potpore koji je dostavio bjanko zadužnicu kao instrument osiguranja, neiskorištena bjanko zadužnica se vraća po proteku od 5 godina od godine u kojoj je ostvareno financiranje.

Korisnik potpore ZA KUPNJU STANA ILI KUĆE dužan je upravnom tijelu nadležnom za poslove stambene politike u roku od 3 mjeseca od dodjele potpore dostaviti:
· presliku zemljišnoknjižnog izvatka za kupljeni stan ili kuću,
· uvjerenje o prebivalištu na adresi kupljenog stana ili kuće.

Korisnik potpore ZA GRADNJU KUĆE, odnosno REKONSTRUKCIJU STANA ILI 
KUĆE dužan je upravnom tijelu nadležnom za poslove stambene politike u roku od 2 godine od dodjele potpore dostaviti:
· presliku zemljišnoknjižnog izvatka za predmetnu nekretninu i uporabnu dozvolu,
· uvjerenje o prebivalištu na adresi predmetne nekretnine.

Korisnik potpore ZA ADAPTACIJU STANA ILI KUĆE dužan je upravnom tijelu nadležnom 
poslove stambene politike u roku od 1 godine od dodjele potpore dostaviti:
· dokaz o namjenskom korištenju sredstava (račune za kupljeni materijal i izvedene radove, fotografije prostora i sl.)
· presliku zemljišnoknjižnog izvatka te uvjerenje o prebivalištu na adresi adaptiranog stana ili kuće.

Ukoliko korisnik potpore za kupnju stana ili kuće, odnosno gradnju kuće ili članovi njegove obitelji 
imaju u vlasništvu/suvlasništvu stambenu jedinicu neodgovarajuće stambene površine, dužni su istu prodati u roku od 6 mjeseci (za korisnika potpore za kupnju stana ili kuće), odnosno 2 godine (za korisnika potpore za gradnju kuće) od dodjele potpore te nadležnom upravnom tijelu dostaviti zemljišnoknjižni izvadak prodane nekretnine.

	Korisnik potpore dužan je o svakoj promjeni prebivališta obavijestiti upravno tijelo Županije nadležno za poslove stambene politike najkasnije u roku od 15 dana.
7. FINANCIJSKA SREDSTVA

Financijska sredstva za dodjelu potpora mladim obiteljima na području Osječko-baranjske županije za rješavanje stambenog pitanja koje se financiraju temeljem ovog Javnog poziva planirana su u iznosu od 470.000,00 eura u Proračunu Osječko-baranjske županije. 

Iznos financijskih sredstava koji se može odobriti korisniku je od 3.000,00 eura do 10.000,00 eura.

8. POSTUPANJE SUKLADNO UPUTAMA I TEKSTU JAVNOG POZIVA

	Prijavitelji su obvezni postupati sukladno tekstu Javnog poziva. Prijavitelji su dužni ispuniti sve obrasce, potpuno, točno i čitko i uz prijavu dostaviti svu potrebnu dokumentaciju. 
	Javni poziv, upute za prijavitelje i svi obrasci dostupni su na internetskim stranicama Osječko-baranjske županije www.obz.hr.

